อาการคือ เมื่อทานอาหารหรือดื่มน้ำเสร็จจะมีเรอทันทีครับไม่ทราบว่าเกิดจากสาเหตุหรือเป็นโรคเอะไรครับ
สวัสดีค่ะ อาการเรอบ่อยอาจเกิดจาก1. การกลืนอากาศเข้าไปมาก ซึ่งอาจเกิดจากสาเหตุต่างๆ เช่น การกินอาหารหรือดื่มน้ำเร็วเกินไป ทานอาหารพร้อมกับคุยไปด้วย การเคี้ยวหมากฝรั่ง การดื่มน้ำจากหลอดดูด การสูบบุหรี่ ใส่ฟันปลอมที่ไม่พอดี การพูดและหัวเราะมากไป หายใจทางปาก เป็นต้น2.การทานอาหารหรือดื่มเครื่องดื่มที่ทำให้เกิดแก๊ส เช่นน้ำอัดลม เครื่องดื่มที่มีคาเฟอีนและแอลกอฮอล์ อาหารจำพวกธัญพืชและถั่วต่างๆ มีอาหารตกค้างในกระเพาะอาหารมาก จากน้ำย่อยอาหารไม่เพียงพอ เช่น กินอาหารมากเกินไป3. ทานอาหารมากเกินไป4.โรคกระเพาะอาหารอักเสบหรือแผลในกระเพาะอาหาร แต่นอกจากอาการเรอแล้ว จะมีอาการปวดบริเวณลิ้นปี่หรือปวดค่อนไปทางด้านซ้าย อาจปวดแบบจุกแน่น หรือแสบร้อน นอกจากนี้อาจมีอาการท้องอืด อาหารไม่ย่อยอิ่มเร็ว คลื่นไส้ อาเจียน เป็นต้น5.กรดไหลย้อนอาการจะคล้ายๆ กับกระเพาะอาหารอักเสบ นอกจากเรอบ่อยแล้ว จะมีแสบร้อนกลางอก มีน้ำรสเปรี้ยวหรือขมในคอ หรือเจ็บคอ ระคายเคืองคอตลอดเวลาเป็นต้น6. การใช้ยาบางชนิด เช่น ยาแก้ปวดเช่นยานาพรอกเซนยาไอบูโพรเฟนเป็นต้น ซึ่งยาแก้ปวดจะไปทำให้กระเพาะอาหารอักเสบ ซึ่งทำให้เรอบ่อยตามมา หรือยาแก้ปวดในกลุ่มโอปิออยด์ ยาเสริมธาตุเหล็ก ยาระบายซึ่งจะไปทำให้เกิดแก๊สในทางเดินอาหารมากขึ้นในเบื้องต้น แนะนำให้ทานอาหารปริมาณไม่มากเกินไป เคี้ยวช้าๆ ให้ละเอียด ไม่ทานและรีบกลืนเร็ว ไม่ดื่มน้ำรวดทีเดียว ไม่เคี้ยวหมากฝรั่ง ไม่ดื่มน้ำอัดลม อัดแก๊สต่างๆ หลีกเลี่ยงการใช้หลอดดูด ไม่พูดคุยขณะทานอาหาร หลีกเลี่ยงอาหารประเภทถั่วและธัญพืชต่างๆ รวมถึงอาหารที่มีไขมันสูง อาหารทอดต่างๆ หากสูบบุหรี่ก็ควรงดสูบบุหรี่ เป็นต้น หากยังคงมีอาการเรอบ่อย หรือมีอาการอื่นๆ ร่วมอีก ควรไปพบแพทย์เพื่อตรวจเพิ่มเติมและรักษาค่ะ